የትራምፕ ማሸነፍ ተቃውሞን ቀሰቀሰ
ዶናልድ ትራምፕ 45ኛው የአሜሪካ ፕሬዚዳንት መሆንን ተከትሎ በርካታ አሜሪካውያን ተቃውሞዋቸውን እያሰሙ ነው፡፡ተቃዋሚዎቹ ‹‹ዶናልድ ትራምፕ የአሜሪካን ፕሬዚዳንት ሊሆኑ አይገባም፣ የእኛ ፕሬዚዳንት አይደሉም…››የሚሉና ሌሎች የተቃውሞ መፈክሮችን ይዘው በተለያዩ የአገሪቱ አደባባዮች ለተቃውሞ ወጥተዋል፡፡ተቃዋሚዎቹ በኒውርክ፣ ቺካጎ፣ ሎስአንጀለስ፣ ዳላስ፣ አትላንታን በመሳሰሉ ትላልቅ ከተሞች አደባባዮች ላይ ቅሬታቸውን እያሰሙ ይገኛል፡፡ለተቃውሞ ከወጡትም የተወሰኑት መታሰራቸውን ዋሽንግተን ፖስት በዘገባው አመልክቷል፡፡በሺዎች የሚቆጠሩ የዶናልድ ትራምፕ ተቃዋሚዎች ከአደባባዮች በተጨማሪ ወደ ዶናልድ ትራምፕ ህንፃዎች በመሄድ ‹‹ስልጣኑ አይገባህም፣ዘረኛ ነህ..›› የሚሉ ስድብ አዘል ዘለፋዎችን ሲያሰሙ ተደምጧል፡፡በተለይም ‹‹ለትራምፕ ያለንን ጥላቻ እንግለፅ›› የሚል መፈክርን በማንገብ በርካቶች ተቃውሞውን እንዲቀላቀሉ እየተደረገ ነው፡፡ፕሬዚዳንት ባራክ ኦባማ ትራምፕ በማሸነፋቸው እንኳን ደስ ያለዎት መልዕክት ከማስተላለፍ በተጨማሪ  ሠላማዊ የስልጣን ሽግግር ለማድረግ እንደሚሰሩ ተናግረዋል፡፡የፕሬዚዳንታዊ ምርጫ ተፎካካሪያቸው ሂላሪ ክሊንተንም የምርጫውን ውጤት ተከትሎ አዲሱን ፕሬዚዳንት ‹‹እንኳን ደስ አለህ›› ማለታቸውን ዘገባው አመልክቷል፡፡በአሁኑ ሠዓትም የተቃውሞ ድምፆች በተለያዩ የአሜሪካ ግዛቶች እየተሰሙ ሲሆን መሆኑ በየሰዓቱም በርካቶች ተቀውሞውን እየተቀላቀሉ ይገኛል፡፡